**Grisonia** (alemanieraz *Graubünden*, italieraz *Grigioni*, erromantxeraz *Grischun*) Suitzako 26 kantonamenduetako bat da, herrialdeko ekialdean. Suitzako kantonamendurik handiena da (7.105 km2), eta biztanle gutxien dituena (2001ean, 185.700 biztanle; 26 biz./km2). 211 udalerritan banatuta dago, eta hiriburua Chur da. Bertako hizkuntzak alemana, italiera eta erromantxea dira. Erlijioz, biztanle gehienak protestanteak dira.

Geografia
---------

Chur, Grisoniako hiriburua, eta Rhin ibarra, ibai horren sorbururantz.
Grisoniak Inn eta Rhin ibaien goi-ibarrak hartzen ditu, eta basoak eta larreak ugari dira. Oso menditsua da, eta Piz Bernina (4.049 m) du tontorrik garaiena. Glaziar zabalak ditu, halaber. Klima lehorra eta eguzkitsua du.

### Mugakideak

Mugakide ditu iparraldean Glaris eta St. Gallen kantonamenduak, Vorarlberg eta Tirol (Austria) eta Liechtenstein, hegoaldean Lonbardia (Italia), ekialdean Trentino-Adige Garaia (Italia) eta mendebaldean Ticino eta Uri kantonamenduak.

### Barrutiak

Grisoniako barrutien mapa.

Albula Region (en) Itzuli  
Bernina Region (en) Itzuli  
Engiadina Bassa/Val Müstair Region (en) Itzuli  
Imboden Region (en) Itzuli  
Landquart Region (en) Itzuli  
Maloja Region (en) Itzuli  
Moesa Region (en) Itzuli  
Plessur Region (en) Itzuli  
Prättigau/Davos Region (en) Itzuli  
Surselva Region (en) Itzuli  
Viamala Region (en) Itzuli

Historia
--------

Hasieran zeltak bizi ziren Grisonian (Retiako hegoldea). K.a. 15ean erromatarrek beretu zuten, eta V. mendean germaniarrek, eta ondoren Suabiako dukerrikoa izan zen. 452tik aurrera, Cuerako apezpikuak izan ziren agintari.

1170ean apezpikuek habsburgotarrekin bat egin zuten, bertakoen nahien kontra. *Gotteshausbund* (Jainkoaren etxeko liga) eratu zuten bertakoek 1367an, apezpikuei aurre egiteko, eta 1395ean Rhin garaiko ibarrekoek *Obere Bund* edo *Graue Bund* (kantonamenduari izena eman ziona) sortu zuten, eta azkenik 1436an *Zehngerichtenbund* (hamar barrutien liga) kantonamenduko iparrean. Beren artean elkartu ziren hiru liga horiek, eta Helvetiako Konfederazioarekin hitzarmen bat egin (1497-1498) eta habsburgotarrak menderatu zituzten (Calven, 1499ko maiatza). 1512an Grisoniako hiru ligek Valtelina eta Chiavennako eta Bormioko eskualdeak erdietsi zituzten. Azken biak 1797 arte beren mende izan zituzten, Grisietako parte bat Alpeez bestaldeko errepublikaren lurralde bihurtu zen arte. Grisonia kantonamendua Suitzako 18.a da, 1803ko Bitartekotza Akta sinatu zuenetik.

Ekonomia
--------

Nekazaritza eta turismoa dira lanbide nagusiak. Beheko lurretan artoa, urra eta mahatsa jasotzen dira, goikoetan berriz abeltzaintza eta baso ustiapena dira nagusi. Industria gutxi du, eta hiriburuaren inguruan gehiena. Mendiko turismoak garrantzi handia du, negukoak batez ere; bertan dira mundu osoan ezagunak diren eskiguneak: Arosa, Celerina, Davos, Flims, Klosters, Lenzerheide, Pontresina, Saint-Moritz, Samedan, Sils-Maria, Silvaplana.

Hizkuntzak
----------

Grisoniako hizkuntza mapa.
Alemana hizkuntza nagusia bada ere, erromantxeak ere hiztun asko ditu (biztanleen % 30), eta erromantxez egiten den Suitzako kantonamendu bakarra da. Erromantxedunak Engadin/Engiadina izeneko ibarrean (Inneko barrutia) eta Disentis/Muster udalerriaren inguruan (Surselvako barrutia) bizi dira.

Halaber, italiera hiztunak ere bizi dira lurraldearen hegoaldean.

Erreferentziak
--------------

* Artikulu honen edukiaren zati bat *Lur hiztegi entziklopediko*tik edo *Lur entziklopedia tematiko*tik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

1. ↑  Euskaltzaindia: *154. araua: Europako eskualde historiko-politiko nagusiak*.

Kanpo estekak
-------------

* **(Alemanez)****(Erromantxez)****(Italieraz)**Kantonamenduaren webgune ofiziala

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q11925
* Commonscat Multimedia: Canton of Graubünden

---

* **Identifikadoreak**
* WorldCat
* VIAF: 142538950
* ISNI: 0000 0001 2348 1343
* BNF: 11931604r (data)
* GND: 4021881-8
* LCCN: n81003377
* NKC: ge339113
* SUDOC: 027228517
* **Hiztegiak eta entziklopediak**
* HDS: 007391
* LIR: 1168
* Britannica: url
* **Lekuak**
* OSM: 1686631

 |

* Wd Datuak: Q11925
* Commonscat Multimedia: Canton of Graubünden


| * i
* e
* a
Suitza Suitzako kantonamenduak |
| --- |
| Appenzell Ausserrhoden · Appenzell Innerrhoden · Argovia · Basilea Herrialdea · Basilea Hiria · Berna · Friburgo · Geneva · Glaris · Grisonia · Jura · Luzerna · Neuchâtel · Nidwalden · Obwalden · Sankt Gallen · Schaffhausen · Schwyz · Solothurn · Ticino · Turgovia · Uri · Valais · Vaud · Zug · Zürich |